Devymahatmja
„Devymahatmja“ (skr. देवीमाहात्म्य = IAST: Devīmāhātmya „Deivės didžiadvasiškumas“), dar žinoma kaip Durgasaptašati (दुर्गासप्तशती = Durgāsaptaṣatī) arba Čandipatha (चण्डीपाठ = Caṇḍīpāṭha) – hinduistinė poema, skirta deivei Durgai. Tai maždaug V–VII a. sukurtos „Markandėjos puranos“, dar vadinamos „Čandymahatmja“, dalis (81–93 skyriai). Tai vienas pagrindinių šaktistinių tekstų, ypač populiarus Bengalijoje, Orisoje. „Devymahatmją“ sudaro 700 posmų, suskirstytų į 13 dalių. Poemoje aprašoma Durgos pergalė prieš demoną buivolą Mahišą. Kasdien skaitoma šaktų šventyklose ir viešai rečituojama per Durgos pūdžos šventę.